**Sykehusgata 2**, også kjent som Sygehusgaden 1 er et bolighus som ble bygget i 1818 og ligger på Værlesanden i Moss. Opprinnelige adressen på huset var et matrikkelnummer som var 395. Gatenavnet har bestandig hatt navnet "Sykehusgata", men skrivemåten har vært opprinnelig dansk, men den er blitt fornorsket over tid. I 1930 gikk navnet fra Sykehusgaten 1 til Sykehusgaten 2. I dag er den offisielle adressen på boligen som står idag, Sykehusgata 2. Boligen ble vernet i 2018 etter plan-og bygningsloven.

Historie
--------

Sykehusgata 2 fungerte opprinnelig som et bolighus som ble inndelt i flere separate leiligheter, og idag fungerer det fortsatt som et enkeltstående bolighus. Området hvor boligen befinner seg, var kjent for å huse strandsittere, på grunn av sin geografiske nærhet til sjøen, som i stor grad var hovedkilden til livsopphold for beboerne.

Den knappe tilgangen til dyrkbar jord i dette område som var kystnært førte til betegnelsen strandsittere. Fra 1600-tallet ble befolkningen i Moss delt inn i to hovedgrupper som var strandsittere og borgere. Strandsitterne, som ofte ikke eide egen jord, leide land for å bygge boliger og drive ulike håndverksaktiviteter. Dette resulterte i en mangfoldig befolkningsgruppe i området, som inkluderte sjømenn, smeder og skreddere , og dette mangfoldet inkluderte også beboerne i Sykehusgata 2. 

Huset har vært delt inn i ulike mengder boligplasser, men har som oftest huset 3 til 4 forskjellige leiligheter. Til tider har det bodd så mange som 20 mennesker i boligen.

Værlesanden
-----------

Værlesanden er et område nord for Værlebukta i Moss. På 1800-tallet og tidlig på 1900-tallet blomstret båtbyggingsindustrien i Moss, og Værlesanden var et sted der flere verft var aktive. Det ble bygget mange trebåter her som ble brukt til både fiske og transport.

På 1800-tallet og tidlig på 1900-tallet blomstret båtbyggingsindustrien i Moss, og Værlesanden var et sted der flere verft var aktive. Det ble bygget mange trebåter her som ble brukt til både fiske og transport. 

Dette bolighuset, sammen med de andre husene i Værlesanden, ble hovedsakelig brukt som boliger/hus for arbeiderne. I nærområdet lå blant annet verftet, Moss Gassverk og andre fabrikker. De som har bodd i bygget har som regel tilhørt arbeiderklassen og har ofte hatt jobber knyttet til fisking, snekring og fabrikkene i området. 

| Kulturminne-ID | 236895-1 |
| --- | --- |
| Informasjon fra Kulturminnesøk.no | Opprinnelig bolighus med flere leiligheter, og midt på 1800 tallet også krambod. |
| Oppført/ endret (år) | Byggeår ca 1818.

Påbygd 1948 til 1964.

 |
| Byggestil, materialer | Empirestil |
| Antall etasjer | 3 |
| Matrikkelnummer | 395 |
| Gård/ Bruk | Nei |
| Sefrak ID | 0104-0501-013 |

Byggestil
---------

Hovedsaklig synes huset å omfavne trekk fra empirestil, spesielt i form og bruk av treverk, samtidig som det viser påvirkning fra sveitserstilen, særlig i utformingen av vinduene. Dette arkitektoniske utrykket kan tilskrives den historiske konteksten hvor økonomiske hensyn og tilgjengeligheten av materialer spilte en betydelig rolle i byggeprosessene. 

Det faktum at treverk ble foretrukket som byggemateriale området, til tross for brannrisikoen som historisk sett har preget Moss, kan forklares med den økonomiske bærekraften og effektiviteten knyttet til dette valget. Det var en tid hvor treverk ble ansett som den mest kostnadseffektive og tilgjengelige ressursen, som passet godt til det kalde og fuktige klimaet i Norge. Som et resultat er det få bygninger i området som er konstruert med mer brannsikre materialer som murstein og sement. 

I en historisk kontekst ble det i 1937 gjort forsøk på å modernisere huset under eierskapet til Johan Jacobsen. Dette inkluderte installasjon av vannforsyning, inkludert stoppekraner, tappekraner, bad og vannklosetter, selv om septiktank-teknologi ble benyttet. 

I 1948 søkte eieren på nytt om endringer i fasaden av huset inkludert utskifting av vegger og vinduer. Dette kan føre til usikkerhet med hensyn til om vinduene før denne datoen hadde en sterkere tilknytning til empirestilen enn sveitserstilen.

Referanser
----------

1. ↑  «333\* Sygehusgaden 395 - 001\* - Tellingskretsoversikt - Folketelling 1870 for 0104 Moss kjøpstad - Digitalarkivet». *www.digitalarkivet.no* **(norsk)**. Besøkt 9. november 2023.
2. ↑  «449\* Sykehusgt. 1 - 001 Moss - Tellingskretsoversikt - Kommunal folketelling 1914 for Moss kjøpstad - Digitalarkivet». *www.digitalarkivet.no* **(norsk)**. Besøkt 9. november 2023.
3. ↑  «574\* Sykehusgt. 2 - 001 Moss - Tellingskretsoversikt - Kommunal folketelling 1930 for Moss kjøpstad - Digitalarkivet». *www.digitalarkivet.no* **(norsk)**. Besøkt 9. november 2023.
4. ↑  «0081 Sykehusgt - 007 Ø v U. Kanalgt, sykehus strand Øtensgt nr. 0 ?? - Tellingskretsoversikt - Folketelling 1920 for 0104 Moss kjøpstad - Digitalarkivet». *www.digitalarkivet.no* **(norsk)**. Besøkt 9. november 2023.
5. ↑  «Strandsitterne – Moss byleksikon». *www.mossbyleksikon.no*. Besøkt 9. november 2023.
6. ↑  «Værlesanden – Moss byleksikon». *www.mossbyleksikon.no*. Besøkt 9. november 2023.
7. ↑  «449\* Sykehusgt. 1 - 001 Moss - Tellingskretsoversikt - Kommunal folketelling 1914 for Moss kjøpstad - Digitalarkivet». *www.digitalarkivet.no* **(norsk)**. Besøkt 9. november 2023.
8. ↑  «449\* Sykehusgt. 1 - 001 Moss - Tellingskretsoversikt - Kommunal folketelling 1914 for Moss kjøpstad - Digitalarkivet». *www.digitalarkivet.no* **(norsk)**. Besøkt 9. november 2023.
9. ↑  «Værlebukta». *www.mossbyleksikon.no*. Moss byleksikon. Besøkt 10. november 2023.
10. ↑  «Moss Gassverk». *www.mossbyleksikon.no*. Moss byleksikon. Besøkt 10. november 2023.
11. ↑  Blogger (14. september 2023). «Hvordan bygge hus i Norge 2023 - Performancekunst.no» **(engelsk)**. Besøkt 9. november 2023.